બચપણથી જ અંગ્રેજી અને વિષય-શિક્ષણનો ભાર બાળક પર ન નાખવો જોઈએ. પરંતુ તેની મૂળગત ભાવનાઓ, ઉત્સાહ વધારવાનું કામ વાલીઓએ 3 થી 5 વર્ષના ગાળામાં વધુ કરવાનું હોય છે. ભણતર ભાર વગરનું બનવું જોઈએ. મનગમતાં ચિત્રો દોરવાની પ્રેરણા આપી તેની કલ્પ્નાશક્તિ વિકસાવવા પ્રયત્નો કરવા જોઈએ. બાળકને શાળામાં જોતરી ન દેતાં, તેને આસપાસના વાતાવરણમાંથી સાહજિક રીતે શીખવા દો. નવી નવી જગ્યાએ ફરવા લઈ જાઓ. આવી રીતે પાયાનું ઘડતર જરૂરી છે. બાળકના વિકાસ માટે યોગ્ય વાતાવરણનું નિર્માણ કરો.